CELEX: 32009R1087
Language: fi
Date: 2009-11-12 00:00:00
Title: Komission asetus (EY) N:o 1087/2009, annettu 12 päivänä marraskuuta 2009 , Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävän entsyymivalmisteen hyväksymisestä broilerien, ankkojen ja lihakalkkunoiden rehun lisäaineena (hyväksynnän haltija Danisco Animal Nutrition, oikeushenkilö Finnfeeds International Limited) (ETA:n kannalta merkityksellinen teksti)

13.11.2009   
            
            
               FI
            
            
               Euroopan unionin virallinen lehti
            
            
               L 297/4
            
         
      KOMISSION ASETUS (EY) N:o 1087/2009,
   annettu 12 päivänä marraskuuta 2009,
   
      Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävän entsyymivalmisteen hyväksymisestä broilerien, ankkojen ja lihakalkkunoiden rehun lisäaineena (hyväksynnän haltija Danisco Animal Nutrition, oikeushenkilö Finnfeeds International Limited)
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty hakemus tämän asetuksen liitteessä esitetyn valmisteen hyväksyntää varten. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävän entsyymivalmisteen hyväksymistä broilerien, ankkojen ja lihakalkkunoiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen totesi 17 päivänä kesäkuuta 2009 antamissaan lausunnoissa, (2) että Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävällä entsyymivalmisteella ei ole haitallisia vaikutuksia eläinten tai ihmisten terveyteen taikka ympäristöön ja että valmisteen käyttö parantaa eläinten tuotosta. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Elintarviketurvallisuusviranomainen vahvisti myös rehun lisäaineen analyysimenetelmää koskevan raportin, jonka on laatinut asetuksella (EY) N:o 1831/2003 perustettu yhteisön vertailulaboratorio.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä marraskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  The EFSA Journal (2009) 1154, s. 1, ja The EFSA Journal (2009) 1156, s. 1.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a10
               
               
                  Danisco Animal Nutrition (oikeussubjekti: Finnfeeds International Limited)
               
               
                  Endo-1,4-beetaksylanaasi
                  EC 3.2.1.8
                  Subtilisiini
                  EC 3.4.21.62
                  Alfa-amylaasi
                  EC 3.2.1.1
               
               
                  
                               
                           
                           
                              Lisäaineen koostumus:
                              
                                 Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävä valmiste, jonka vähimmäisaktiivisuus on
                           
                        
                               
                           
                           
                              kiinteänä:
                              
                                           
                                       
                                       
                                          endo-1,4-beetaksylanaasi 1 500 U (1)/g
                                       
                                    
                                           
                                       
                                       
                                          subtilisiini (proteaasi) 20 000 U (2)/g
                                       
                                    
                                           
                                       
                                       
                                          alfa-amylaasi 2 000 U (3)/g
                                       
                                    
                        
                               
                           
                           
                              Tehoaineen ominaispiirteiden kuvaus:
                              
                                 Trichoderma reesei (ATCC PTA 5588) -organismin tuottama endo-1,4-beetaksylanaasi, Bacillus subtilis (ATCC 2107) -organismin tuottama subtilisiini ja Bacillus amyloliquefaciens (ATCC 3978) -organismin tuottama alfa-amylaasi
                           
                        
               
                  Broilerit
               
               
                  —
               
               
                  Endo-1,4-beetaksylanaasi 187,5 U
                  Subtilisiini 2 500 U
                  Alfa-amylaasi 250 U
               
               
                   
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa
                           
                        
                              2.
                           
                           
                              Käytetään rehussa, jossa on paljon muita polysakkarideja kuin tärkkelystä (pääasiassa beetaglukaaneja ja arabinoksylaaneja), esim. jotka sisältävät yli 40 % maissia
                           
                        
                              3.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä
                           
                        
                              4.
                           
                           
                              On kehitettävä soveltuva valvontamenetelmä
                           
                        
               
                  3. joulukuuta 2019
               
            
                  Ankat
               
               
                  Endo-1,4-beetaksylanaasi 75 U
                  Subtilisiini 1 000 U
                  Alfa-amylaasi 100 U
               
            
                  Lihakalkkunat
               
               
                  Endo-1,4-beetaksylanaasi 300 U
                  Subtilisiini 4 000 U
                  Alfa-amylaasi 400 U
               
            
         (1)  1 U endo-1,4-beetaksylanaasia on entsyymimäärä, joka vapauttaa ristisidotusta kauran/spelttivehnän ksylaanista 0,5 mikromoolia pelkistävää sokeria (ksyloosiekvivalentteina) minuutissa (pH 5,3 ja lämpötila 50 °C).
      
         (2)  1 U subtilisiinia on entsyymimäärä, joka vapauttaa kaseiinisubstraatista 1 mikromoolin fenoliyhdisteitä (tyrosiiniekvivalentteina) minuutissa (pH 7,5 ja lämpötila 40 °C).
      
         (3)  1 U alfa-amylaasia on entsyymimäärä, joka vapauttaa veteen liukenemattomasta ristisidotusta tärkkelyspolymeeristä 1 mikromoolin glukosidisidosta minuutissa (pH 6,5 ja lämpötila 37 °C).